विकास गुप्ता

विकास गुप्ता एक भारतीय टेलीविज़न निर्माता, रचनात्मक निर्देशक और मेज़बान हैं, जिन्हें बिग बॉस 11 में भाग लेने के लिए, एमटीवी ऐस ऑफ़ स्पेस की मेजबानी और फियर फैक्टर: खतरों के खिलाड़ी 9 में भाग लेने के लिए जाना जाता है।

प्रारंभिक जीवन
विकास गुप्ता का जन्म 7 मई 1988 को हुआ था। वह देहरादून के रहने वाले थे। उनके भाई, सिद्धार्थ गुप्ता, एक अभिनेता के साथ-साथ एक मॉडल भी हैं।

पेशा
विकास गुप्ता, महाभारत, क्योंकि सास भी कभी बहू थी, किस देश में है मेरा दिल और प्यार तूने क्या किया जैसे शो के लिए एकता कपूर के बालाजी टेलीफ़िल्म्स के रचनात्मक प्रमुख थे। बाद में, उन्होंने अपना खुद का प्रोडक्शन स्टूडियो लॉस्ट बॉय प्रोडक्शंस शुरू किया,; जिसके साथ उन्होंने गुमराह: एंड ऑफ इनोसेंस, वारियर हाई, कैसी ये यारियां, वी द सीरियल, ये है आशिकी और एमटीवी वेब्ड जैसी लोकप्रिय टेलीविजन धारावाहिक बनाई है। विकास गुप्ता एमटीवी इंडिया के सबसे कम उम्र के प्रोग्रामिंग हेड भी रहे हैं।

सन्दर्भ

बाहरी कड़ियाँ
 
 
 
 

जीवित लोग
1988 में जन्मे लोग
बिग बॉस प्रतिभागी